Ritratt minn Sharon McCutcheon fuq Pexels  Bħala edukaturi li jaħdmu kuljum ma' eluf ta' tfal u żgħażagħ, is-Segretarjat għall-Edukazzjoni Kattolika (SfCE) u l-Assoċjazzjoni tal-Iskejjel tal-Knisja (CSA) esprimew riserva qawwija dwar it-triq perikoluża li se jieħu l-pajjiż biex il-kannabis tkun legalizzata. Il-Ġimgħa, fi stqarrija, is-SfCE u s-CSA esprimew it-tħassib serju dwar din id-direzzjoni li qed tittieħed mill-Gvern u l-mod kif qed jgħaġġel biex jieħu d-deċiżjoni dwar l-użu tal-kannabis fit-tmiem ta' din il-leġislatura. Ikkritikaw ukoll il-fatt li l-gvern ta ftit indikazzjoni tal-feedback li rċieva wara li ppubblika l-White Paper f'Marzu. Qalu kif ir-reazzjonijiet pubbliċi dwar il-White Paper indikaw li l-maġġoranza tar-rispons kien kritiku ħafna fuq il-proposta u l-impatt negattiv li dan ikollu fuq it-tfal u ż-żgħażagħ. "Il-kannabis ta' ħsara akbar fl-imħuħ tat-tfal u żgħażagħ" – Il-Kulleġġ tat-Tobba tal-Familja "Madankollu, il-gvern ma ta l-ebda informazzjoni dwar dan ir-rispons u qed jinsisti li jgħaġġel il-leġiżlazzjoni mingħajr ma jikkunsidra dawn ir-risposti, inkluż l-appell qawwi magħmul minn ħafna għal studju dwar l-impatt ta' proposta bħal din fuq is-soċjetà," kompliet l-istqarrija. Qalu kif abbozz ta' liġi bħal dan m'għandux jiġi introdott ftit ġimgħat jew xhur qabel kampanja elettorali u fi tmiem leġislatura, imma jistħoqlu diskussjoni nazzjonali serja, matura u dettaljata. Aktar ħsara milli ġid – Il-Caritas u l-Oasi dwar il-proposti tal-Gvern Is-SfCE u s-CSA tennew l-importanza tal-ħtieġa ta' diskussjoni dwar id-direzzjoni li Malta għandha tieħu, minflok ma tkun mgħaġġla leġiżlazzjoni li tippromwovi b'mod ċar l-użu tas-sustanzi. Huma enfasizzaw fuq l-appell tagħhom biex nitgħallmu mill-esperjenzi ta' pajjiżi oħra fejn miżuri protettivi biex jitnaqqas l-abbuż ta' sustanzi, partikolarment fost iż-żgħażagħ, kisbu riżultati pożittivi. White Paper kannabis: Triq perikoluża – L-iskejjel tal-Knisja Tinstigawx kampanja ta' biża' u misinformazzjoni – ReLeaf B'risposta għall-istqarrija tal-Caritas u tal-Fondazzjoni Oasi, ReLeaf stidniethom biex jersqu eqreb lejn politika mibnija fuq id-djalogu u r-rispett reċiproku, u li tħaddan aktar d-drittijiet umani għal kulħadd, flok jinstigaw kampanja ta' biża' u misinformazzjoni. ReLeaf Malta qalet li l-possibilità li persuna tkabbar numru ta' pjanti u tifforma assoċjazzjoni fejn taqsam ma' adulti oħra l-kannabis hija miżura importanti u li għandha l-għan prinċipali li tħarbat il-monopolju kriminali preżenti. Qalu kif fuq kollox, lil min jagħmel użu mill-kannabis tagħtih l-għodod neċessarji biex ikun aktar sigur u konxju tal-prodott li qed jikkonsma. Il-grupp ikkritika lil Caritas Malta u lil Fondazzjoni Oasi minħabba li qalu li qed ikomplu jagħtu l-impressjoni li r-riforma għandha l-għan li tkisser flok issewwi s-sitwazzjoni u saġansitra qalu kif meta persuna tiżviluppa użu problematiku, il-kawża mhux primarjament u esklussivament is-sustanza, iżda huma problemi oħra relatati mal-psikoloġija, ma' trawmi passati jew abbuż, ma' inġustizji personali jew strutturali u l-ħajja soċjali tal-bniedem.